Document ID: /roh_data/filtered/fineweb-2-filterrobots_roh.jsonl.gz/43514

Diari african
- Glindesdi, 12.7.2010, 14:55
Co tuni en ils stadions da ballape da l'Africa dal Sid? Fan las vuvuzelas effectivamain uschè ina canera? E tge datti da cumprar sin ils grils avant ils stadions? Quai han Roman Dobler e Claudio Spescha raquintà. Els èn stads da la partida al campiunadi mundial da ballape en l'Africa dal Sid. En il Diari african han els era raquintà co ch'els èn sa muventads tras il mintgadi da l'Africa dal Sid, han raquintà da lur inscunters cun la populaziun indigena e cun ils visitaders da l'entir mund e da lur aventuras cun la gastronomia africana. Els han era dà invista a quai che l'equipa svizra ha fatg tranter las partidas.